turjo4nis/wikipedia-bn-dump-20250701 huggingface dataset:
ফাওয়াযির রমজান

ফাওয়াযির রমজান ( ,যাকে রোমান অক্ষরে ফাওয়াযির বলা হয়)  একটি মিশরীয় রেডিও এবং টেলিভিশন অনুষ্ঠান ছিল। অনুষ্ঠানটি রমজান মাস জুড়ে প্রচারিত হত। ১৯৭৫ থেকে ১৯৯৫ সাল পর্যন্ত এই অনুষ্ঠানটি সবচেয়ে সফল ছিল। এতে ধাঁধা, অভিনয়ভিত্তিক দৃশ্য এবং দুর্দান্ত নৃত্য পরিবেশনা থাকত। এগুলো চমৎকারভাবে পরিকল্পিত ও উপস্থাপিত হতো।

দর্শকরা মাসের শেষে ধাঁধাগুলো সমাধান করে পুরস্কার জিততে পারতেন। স্যাটেলাইট টেলিভিশনের সঙ্গে বেশি প্রোগ্রামের বিকল্প আসায় শো-টি বন্ধ হয়ে যায়। রক্ষণশীলদের মধ্যে এমন একটি ধারণা  ছিল যে অনুষ্ঠানটিতে অতিরিক্ত কামুকতা এবং নৃত্য দেখানো হয়েছিল।

এই ধারাবাহিকটি ১৯৬১ সালে আমাল ফাহমি কর্তৃক উপস্থাপিত "যেমন কথায় বলে" শিরোনামে একটি মিশরীয় রেডিও অনুষ্ঠান হিসেবে শুরু হয়েছিল।  ১৯৬৭ সালে, ফাওয়াযির রমজান  প্রথম টেলিভিশনে সম্প্রচারিত হয়। ফওয়াজির  শব্দটি (  ) অর্থ 'ধাঁধা'। রমজান মাসে প্রতিদিন অনুষ্ঠানটির একটি পর্ব সম্প্রচারিত হত।  একটি ধাঁধা দিয়ে অনুষ্ঠানটি শেষ হত। ৩০টি ধাঁধার উত্তর রমজানের শেষে দেওয়া হতো।  দর্শকরা সেগুলো সমাধান করে পুরস্কার জিততে পারতেন। 

ফাওয়াযির রমজানের অনুষ্ঠানে  আরব ইতিহাসের কল্পনাপ্রবণ সংগীতনাট্য দেখানো হতো। রঙিন, জাঁকালো নাচের পরিবেশনা করা হত। এই নাচগুলি বলিউডের মতোই সাজানো হতো। এখানে বেলি নাচও হত। অনুষ্ঠানেটিতে  ঝলমলে পোশাক ব্যবহার হত।  প্রতি পর্ব  নাচ দিয়ে শুরু হতো। তারপর একটি ধাঁধা আর নাটকীয় দৃশ্য দেখানো হতো।  অনুষ্ঠানটিতে কার্টুন চরিত্রগুলিও ছিল। 

ফাওয়াযির রমজান  খুবই জনপ্রিয় হয়ে ওঠে এবং রমজানের একটি প্রধান অনুষঙ্গ হয়ে ওঠে।  ১৯৭৫ সালে নেলি যোগ দেওয়ার পর থেকে ১৯৯৫ পর্যন্ত এটির সবচেয়ে ভালো সময় ছিল। ১৯৮৫ সালে শেরিহানের যোগদানের ফলে ফাওয়াযির রমজানের  জনপ্রিয়তা আরও বৃদ্ধি পায়।  বিশেষ করে, শেরিহানের উপস্থিতি আরবিভাষী বিশ্বের সংস্কৃতির উপর এক শক্তিশালী প্রভাব ফেলেছিল।  আরও অনেক বিশিষ্ট মিশরীয় অভিনেতা এবং বিনোদনকারীরাও অনুষ্ঠানে উপস্থিত থাকতেন। যার মধ্যে  ফুয়াদ এল-মোহান্দেস এবং থোলাথি আদওয়া'আ এল মাসরাহ ত্রয়ী রয়েছে।  নতুন অভিনেত্রীরা নৃত্যের দৃশ্যে অংশগ্রহণ করে পরিচিতি পেয়েছেন।

কিছু লোক ফাওয়াযির রমজানকে নাচ আর আকর্ষণীয়তার জন্য ধর্মের বিপরীত বলে সমালোচনা করে।  ফলে অনুষ্ঠানটি বন্ধ করে দেওয়া হয়েছিল। স্যাটেলাইট টেলিভিশনের বিস্তার এবং এর মাধ্যমে প্রচুর অনুষ্ঠান সম্প্রচার হওয়ার কারণে 'ফাওয়াযির রমজানে'' বন্ধ হয়ে যায়।

উত্তরাধিকার 
ফাওয়াযির রমজানের “অদ্ভুত দৃশ্য আর চটকদার পোশাক” নিয়ে কেউ কেউ হাসলেও, অনেক মুসলিমের কাছে এটি পুরনো দিনের স্মৃতি ফিরিয়ে আনে।   ন্যাশনাল  পত্রিকার মতে "১৯৭০-এর দশকের শেষের দিকে এবং ১৯৮০-এর দশকের শুরুর দিকে টিভিতে বারবার দেখা শুরু হয়েছিল... যখন ফাওয়াযির রমজান টেলিভিশনে প্রদর্শিত হতে শুরু করে।" 

ফাওয়াযির ক্যাসেট  নামে অনুষ্ঠান  ২০২২ সালে শুরু হয়।  ফাওয়াযির রমজানের পুরনো প্রহসন নাটক ও ধাঁধা ফিরিয়ে আনে। জর্ডানের পত্রিকা নিউজ এটিকে “একটি মহান যুগের প্রতি রমজানের স্মৃতিময় শ্রদ্ধা” বলে বর্ণনা করেছে। 

ফাওয়াযির রমজানের আদলে শেভ্রোলেট অ্যারাবিয়া গাড়ির বিজ্ঞাপনের বদলে ধাঁধা দিয়ে দর্শকদের আকর্ষণ করে।

তথ্যসূত্র 

রমজানের বিশেষ টেলিভিশন অনুষ্ঠান
হাজি ফাইক হোজা

হাজি ফাইক হোজা (১৯৩০-২০১১)  আলবেনিয়ান ইমাম, আলিম, মুফতি এবং শকোডের শহরের শিক্ষাবিদ ছিলেন। তিনি আলবেনিয়ার কমিউনিস্ট-পরবর্তী ইসলামী পুনর্জাগরণে তার ভূমিকার জন্য পরিচিত ছিলেন।

জীবনের প্রথমার্ধ 
হাজি ফাইক ১৪ এপ্রিল, ১৯৩০ সালে শকোডের "পাররুসে" পাড়ায় জন্মগ্রহণ করেছিলেন। তিনি   সুফি শেখ এবং ইসলামী প্রচারক শেহ কাজিম হোজার পুত্র ছিলেন। হোজা তিরানার "শকোল্লা ই কুকে" তে তার শিক্ষা শুরু করেন। এখান থেকে ১৯৩৯ সালে পড়া শেষ করেন। পরে তিনি তিরানার “মেদ্রেসেজা এ পেরগিথশমে”তে পড়েন এবং ১৯৪৮ সালে সেখান থেকে স্নাতক হন।

সমাজতন্ত্র শাসনের অধীনে কর্মজীবন এবং নিপীড়ন 
১৯৫০ সালে হাজি ফাইক মেদ্রেসেজা এ পেরগিথশমেতে অধ্যাপক হন। সেখানে তিনি ধর্মীয় ও সাধারণ বিষয় পড়াতেন। ১৯৫৪ সালে সামরিক সেবা শেষ করে তিনি শকোডের কারিগর সমবায় প্রতিষ্ঠানে হিসাবরক্ষক হিসেবে কাজ করেন। ১৯৬৬ সালে আলবেনিয়ার সমাজতান্ত্রিক সরকার শাসনের সময় তার ধর্মীয় কার্যকলাপ ও বিশ্বাসের জন্য তাকে গ্রেপ্তার করা হয় এবং ২৩ বছরের জেল দেওয়া হয়।

সমাজতন্ত্র-পরবর্তী শাসনের পুনর্জাগরণ 
নব্বইয়ের দশকের শুরুর দিকে আলবেনিয়াতে সমাজতন্ত্র সরকার পতনের পর, হাজি ফাইক আলবেনিয়ায় ইসলামের পুনর্জাগরণের একজন গুরুত্বপূর্ণ ব্যক্তিত্ব হয়ে ওঠেন। ১৯৯১ সালে, আলবেনিয়ার মুসলিম সম্প্রদায় তাকে শকোদের মুফতি নিযুক্ত করে। এই পদে তিনি ২০০৩ সাল পর্যন্ত অধিষ্ঠিত ছিলেন। তিনি ধর্মীয় প্রতিষ্ঠান পুনর্গঠনে কেন্দ্রীয় ভূমিকা পালন করেছিলেন। শকোডের শহরে নয়টি এবং গ্রামীণ এলাকায় ৩৮টি মসজিদ নির্মাণের তত্ত্বাবধান করেছিলেন। তিনি স্কোদ্রায় "হাকশি শেহ শামিয়া" নামে মাদ্রাসা প্রতিষ্ঠা করেন।

সম্মাননা 
শকোডের ধর্মীয় ও সাংস্কৃতিক জীবনে হাজি ফাইকের অবদান ব্যাপকভাবে স্বীকৃত ছিল। ১৯৯৯ সালে, শকোডের পৌরসভা তাকে "কিয়েটার এনডেরি" (সম্মানিত নাগরিক) উপাধিতে ভূষিত হন। আলবেনিয়ার রাষ্ট্রপতি সালি বেরিশা তাকে "পিশতার আই ডেমোক্রেসি" (গণতন্ত্রের মশালবাহক) উপাধিতে ভূষিত করেন। ২০১০ সালে, আলবেনিয়ার মুসলিম সম্প্রদায় তাকে "মুফতি এনদেরি ই শকোদ্রেস" (শকোডের সম্মানিত মুফতি) উপাধিতে ভূষিত করে।

মৃত্যু এবং উত্তরাধিকার 
হাক্সি ফাইক হোক্সা ১২ মে, ২০১১ তারিখে ৮১ বছর বয়সে মারা যান। শকোদের এবু বেকার মসজিদে অনুষ্ঠিত তার জানাজায় বিভিন্ন ধর্মীয় ও সম্প্রদায়ের নেতারা উপস্থিত ছিলেন।

বিভিন্ন ধর্মীয় সম্প্রদায়ের মধ্যে সহযোগিতা বৃদ্ধিতে এবং এই অঞ্চলে ইসলামী বিশ্বাসের ধারাবাহিকতা নিশ্চিতে করা কাজের জন্য হাজি ফাইককে স্মরণ করা হয়।

আরো দেখুন 

 আলবেনিয়ায় ইসলাম
 আলবেনিয়ার মুসলিম সম্প্রদায়
 আলবেনীয় সুন্নি মুসলিম

তথ্যসূত্র 

২০১১-এ মৃত্যু
১৯৩০-এ জন্ম
হাজি জাফের শকোদ্রা

হাজি জাফের শকোদ্রা ( কাভাজা, ১২ ডিসেম্বর , ১৯৩১ - ১০ ডিসেম্বর , ২০১৬ ) একজন আলবেনিয়ান ধর্মীয় নেতা এবং ইমাম ছিলেন।

জীবনী 
তিনি ১৯৩১ সালের ১২ ডিসেম্বর কাভায়া শহরে জন্মগ্রহণ করেন। হাজি জাফেরির পিতামাতা প্রায় ১০০ বছর আগে কাভায়ায় বসতি স্থাপন করেছিলেন।  তাদের পরিবারের মূল শিকড় শকোদ্রায় ছিল। তিনি ছোটবেলা থেকেই ধর্মের প্রতি নিজেকে উৎসর্গ করেছিলেন এবং পণ্ডিত হাফিজ আলী কোরসার অধীনে পড়াশোনা করেছিলেন। তিনি দৃঢ় ধর্মীয় শিক্ষা লাভ করেছিলেন।  তিনি কাভায়ার বড় মসজিদে ১৯৬৭ সাল পর্যন্ত ইমাম হিসেবে দায়িত্ব পালন করেন। সেই বছর এনভার হোজার সমাজতন্ত্রের শাসনামলে আইন দ্বারা ধর্ম নিষিদ্ধ করা হয়। এই সময়ে তিনি তার কাজের মধ্যেও "মেদার শতিলা" থেকে সাধারণ উচ্চ বিদ্যালয়ের শিক্ষা সম্পন্ন করেন (১৯৬৪-১৯৬৮)। কিন্তু ধর্মের উপর কঠোর দমননীতি থাকায় তিনি উচ্চশিক্ষা গ্রহণ করতে পারেননি। তিনি গণতন্ত্রের আগমন এবং কমিউনিস্ট শাসনের পতন পর্যন্ত কাভায়ার সামাজিক সেবা সংগঠনে কাজ করেন।

তিনি কাভায়া মাদ্রাসার প্রথম পরিচালক হন (১৯৯১-১৯৯৮)। ১৯৯৩ সালের সেপ্টেম্বরে তার উদ্যোগে মাদ্রাসার নাম রাখা হয় “হাফিজ আলী কোরচা”। ১৯৯১ সাল থেকে তার মৃত্যুর আগ পর্যন্ত তিনি নিষ্ঠার সাথে মাদ্রাসায় দায়িত্ব পালন করেন।

কসোভোর জন্য অবদান ও সম্মাননা 
১৯৯৮-৯৯ সালে, যখন কসোভো যুদ্ধের সময় সার্বিয়ান অপরাধীরা ৮,০০,০০০ এরও বেশি আলবেনীয়কে জোরপূর্বক দেশত্যাগে বাধ্য করে। তখন হাজি জাফের তার সহ-নাগরিকদের উদ্দেশ্যে বলেছিলেন: "সার্বরা কসোভোতে আমাদের আলবেনীয় ভাইদের হত্যা করছে। তারা ঘরবাড়ি পুড়িয়ে দিচ্ছে, মাতৃগর্ভে শিশুদের হত্যা করছে। কসোভোর আলবেনীয় শরণার্থীদের দেখে সার্বিয়ান নরখাদকদের বর্বরতা বোঝা যায়। তাই আমি ইসলাম এবং খ্রিস্টধর্মের বিশ্বাসীদের কাছে আহ্বান জানাচ্ছি—, শহর ও গ্রামের প্রতিটি ঘর যেন উদারতার আশ্রয়স্থল হয়ে ওঠে, কারণ আমরা শরীরে, হৃদয়ে এবং রক্তে তাদের সাথে আছি!" তিনি  থেকে আসা অনেক আলবেনিয়ান পরিবারকে কাভায়ায় বসতি স্থাপনে সাহায্য করেন।

১৯৯৩ সালে, প্রজাতন্ত্রের সাবেক রাষ্ট্রপতি, সালি বেরিশা, ধর্মীয় কৃতিত্ব, মাতৃভূমির সেবা এবং ধর্মীয় সম্প্রীতির জন্য, হাজি জাফের শকোদ্রাকে ''দেশপ্রেমিক” উপাধিতে ভূষিত করেন।

দাতব্য এবং অন্যান্য অবদান 
একজন মানবতাবাদী হিসেবে হাজি জাফের নিম্ন আয়ের পরিবারগুলিতে অর্থনৈতিক ও আর্থিক সহায়তা বিতরণ করেছিলেন। তিনি তার ফাউন্ডেশনের মাধ্যমে দেশের ভেতরে এবং বাইরে শিক্ষার্থীদের তাদের পছন্দের শাখায় পড়াশোনা চালিয়ে যেতে সাহায্য করেছেন।জানাজা বা দাফন-কাফনের মতো ইসলামি আচার-অনুষ্ঠানে তিনি সবসময় প্রথম উপস্থিত থাকতেন এবং বিনামূল্যে সেবার ব্যবস্থা করতেন।

তথ্যসূত্র 

২১শ শতাব্দীর ইমাম
২০শ শতাব্দীর ইমাম
২০১৬-এ মৃত্যু
১৯৩১-এ জন্ম
ইব্রাহিম বাশা

ইব্রাহিম বাশা ইদ্রিস বা মাল্লাম বাশা বা শেখ বায়ানও   ঘানার প্রখ্যাত ইসলামি বক্তা এবং ঘানার সুন্নি ইসলামী আন্দোলনের একজন প্রচারক। তিনি ১৯৬৯ সালে তামালে নুরিয়া ইসলামিক ইনস্টিটিউট প্রতিষ্ঠা করেন। তিনি তামাল শহরের মসজিদুল বায়ানের নেতা। 

তাকে ঐতিহ্যবাহী মাদ্রাসাগুলিকে অ্যাংলো-আরবি শিক্ষায় ব্যবস্থায় রূপান্তরের পথপ্রদর্শক বলা হয়। তাকে ঘানা ইসলামি শিক্ষা কেন্দ্র তৈরির পথিকৃৎ হিসেবে গণ্য করা হয়।

জীবনী

জীবনের প্রথমার্ধ 
ইব্রাহীম কুমাসিতে জন্মগ্রহণ করেন। তবে তিনি প্রাথমিক পড়াশোনা টাকোরাদিতে খাইরিয়া ইসলামি বিদ্যালয়ে গ্রহণ করেন। তিনি দাগোম্বার একজন বিখ্যাত ইসলামী পণ্ডিত হজ্জ শুয়াব এর অধীনে পড়াশোনা করেন। ইব্রাহিম ভালো ছাত্র হওয়ায় সহপাঠীদের পড়ানোর দায়িত্ব পান। পরে তিনি শেখ আহমদ নুরিদিনের কাছে পড়াশোনা করার জন্য কুমাসিতে চলে যান।

তামালে আগমন এবং আনবারিয়া ইসলামিক ইনস্টিটিউটে সময় 
শেখ বাশা মাঝে মাঝে তার চাচা ইউসুফ সোলিহ অজুরাকে দেখতে যেতেন। তার চাচা তামাল এলাকায় আফা আজুরা নামেও পরিচিত ছিল। ১৯৫০-এর দশকে, তিনি তামালেতে আফা আজুরার সাথে স্থায়ীভাবে বসবাস শুরু করেন এবং আনবারিয়া ইসলামি ইনস্টিটিউটে শিক্ষকতা শুরু করেন। তাঁর ছাত্রদের মধ্যে উল্লেখযোগ্য ছিলেন শেখ সাঈদ আবুবকর জাকারিয়া। জাকারিয়া বর্তমানে আনবারিয়া ইসলামিক ইনস্টিটিউটের নেতা। পরে বাশা নিজের বিদ্যালয় তৈরির জন্য সেখান থেকে চলে যান।

নূরীয়া ইসলামিক ইনস্টিটিউট গঠন 
১৯৬০-এর দশকে, বাশা আনবারিয়া ইসলামি ইনস্টিটিউট থেকে বের হয়ে আসেন। গো, ওলোনিসাকিন ও ডিজখোর্ন (২০১৩)  মতে, আফা আজুরার ওয়াহাবি মতবাদের দুর্বলতা, ব্যাখ্যাগত ভিন্নতা এবং ধর্মনিরপেক্ষ শিক্ষার প্রবেশ এর প্রধান কারণ ছিল। পরবর্তীতে তিনি ১৯৬৯ সালে  নূরীয়া মাদ্রাসা (বর্তমানে নূরীয়া ইসলামিক ইনস্টিটিউট) প্রতিষ্ঠা করেন। ইসলামি শিক্ষাপ্রতিষ্ঠানগুলোর মধ্যে প্রথম এখানে শুধু আরবি শিক্ষার পরিবর্তে অ্যাংলো-আরবি শিক্ষা চালু হয়।

বিতর্ক 
ইব্রাহিমের বিরুদ্ধে অভিযোগ উঠেছে যে সে তিজানিয়া এবং শিয়া সম্প্রদায়ের অনুসারী। তবে তিনি এই অভিযোগগুলি অস্বীকার করেছেন। তিনি বলেন, তিনি তিজানিয়্যাহ তরিকার অনুসারী শিক্ষকের কাছে পড়েছিলেন। কিন্তু তিনি কখনোই প্রচলিত সুন্নি বিশ্বাস থেকে বিচ্যুত হয় এমন প্রথায় যোগ দেননি। শিয়া হওয়ার বিষয়ে তিনি বলেন যে তিনি শিয়াদের বন্ধু ছিলেন। তবে তিনি তাদের মতবাদ কখনও গ্রহণ করেননি।

ইব্রাহিমকে আনবারিয়া সুন্নি সম্প্রদায়ের প্রতিদ্বন্দ্বী বলেও অভিযোগ করা হয়। কারণ তিনি খুতবায় প্রায়ই তাদের বিরুদ্ধে বক্তব্য দিয়েছেন বলে অভিযোগ রয়েছে।

তথ্যসূত্র 

সুন্নি মুসলিম পণ্ডিত
জীবিত ব্যক্তি
১৯২০-এর দশকে জন্ম
ইয়াকুব শিনকেভিচ

ইয়াকুব শিনকেভিচ (১৬ এপ্রিল, ১৮৮৪ - ১ নভেম্বর, ১৯৬৬)  একজন দর্শনের ডক্টর এবং প্রাচ্যবিদ্যার পণ্ডিত ছিলেন। তিনি ১৯২৫ সালে সদ্য স্বাধীন পোল্যান্ডের প্রথম মুফতি হিসেবে নির্বাচিত হন।

জীবনী 
ইয়াকুব শিনকেভিচ ১৮৮৪ সালের ১৬ এপ্রিল রাশিয়ান সাম্রাজ্যের মিনস্ক প্রদেশের লিয়াখাভিচি (লাচোভিচে) শহরে (১৯২১ থেকে ১৯৩৯ সাল পর্যন্ত পোল্যান্ডের অংশ, বর্তমানে পশ্চিম বেলারুশ) একটি তাতার পরিবারে জন্মগ্রহণ করেন। তিনি  সুলেজমান এবং ফাতেমার পুত্র ছিলেন।  তার এক ভাই  মুস্তাফা শিনকেভিচ লিথুয়ানিয়ান তাতার সমাজের (Związek Tatarów Litewskich) চেয়ারম্যান ছিলেন।   তার এক বোনের নাম আমিনা। 

১৯০৪ সালে তিনি মিনস্ক মাধ্যমিক বিদ্যালয় (মেসকা স্জকোলা রিয়েলনা) থেকে পাস করেন।  এরপর তিনি প্রথমে প্রকৌশল বিজ্ঞান অধ্যয়ন করেন। কিন্তু পরবর্তীতে ১৯০৭ সালে তিনি সেন্ট পিটার্সবার্গে প্রাচ্যবিদ্যা অধ্যয়নের সিদ্ধান্ত নেন।  ১৯২৫ সালে তিনি জার্মান ভাষায় একটি গবেষণাপত্রের মাধ্যমে বার্লিন বিশ্ববিদ্যালয় থেকে দর্শনে ডক্টরেট ডিগ্রি অর্জন করেন।.  সেই বছরের ২৮ অক্টোবর তিনি পোল্যান্ডের সকল মুসলমানের মুফতি নির্বাচিত হন। এর সদর দপ্তর  ভিলনিয়াসে ছিল।

তিনি আরবি থেকে পোলিশ ভাষায় কুরআনের বেশ কয়েকটি আয়াত অনুবাদ করেছিলেন। অনুবাদটি ১৯৩৫ সালে Wersety z Koranu(কুরআনের আয়াত) শিরোনামে প্রকাশিত হয়েছিল। তার নেতৃত্বের সময় তিনি ভারত, ফিলিস্তিন, মিশর এবং অন্যান্য মুসলিম বিশ্বের বাইরের বেশিরভাগ দেশের সাথে যোগাযোগ তৈরি করেছিলেন। মুফতি শিনকেভিচ ১৯২৬ সালে কায়রো খিলাফতের সম্মেলনে যোগ দিয়েছিলেন। ১৯৩৫ সালে ইউরোপীয় মুসলিম কংগ্রেসের সময়, তাকে "সবচেয়ে স্পষ্টভাষীদের একজন" বলা হত।  সম্মেলনে একটি নাটকীয় ঘটনা ঘটে। মুফতি শিনকেভিচ নাপোলির ইস্তিতুতো সুপিরিওর ওরিয়েন্টালের পরিচালক, কাউন্ট বের্নার্দো বারবিয়েলিনি আমিদেইকে   সম্মেলনে সবার সামনে তিনবার ইসলামের শাহাদাহ (বিশ্বাসের ঘোষণা) উচ্চারণ করুন। কাউন্ট  তাঁর ইসলাম গ্রহণকে আনুষ্ঠানিকভাবে স্বীকৃত করার জন্য সম্মেলনে এসেছিলেন।  ১৯৩৬ সালে মুফতি শিনকেভিচচ পোলিশ মুসলমানদের আইনি মর্যাদা সংক্রান্ত সদ্য স্বাধীন পোলিশ রাষ্ট্রের বিধিমালা প্রণয়নে তত্ত্বাবধান করেন। তিনি ওয়ারশতে একটি মসজিদ নির্মাণের পরিকল্পনায়ও গুরুত্বপূর্ণ ভূমিকা রেখেছিলেন। ১৯৩৯ সালে পোল্যান্ডে নাৎসি আক্রমণের ফলে ওয়ারশতে  মসজিদটি নির্মাণের পরিকল্পনা  থেমে যায়।

দ্বিতীয় বিশ্বযুদ্ধ এবং নির্বাসন 
দ্বিতীয় বিশ্বযুদ্ধের সময় তিনি মুফতি  হিসেবে দায়িত্ব পালন করেন। ১৯৪৪ সালের শেষের দিকে তিনি পোল্যান্ড ত্যাগ করেন এবং সমাজতান্ত্রিক পোল্যান্ডে ফিরে যেতে অস্বীকৃতি জানান। যুদ্ধের পর তিনি মিশরে পুনর্বাসিত হন। কিন্তু ১৯৫২ সালের সোভিয়েতপন্থী নাসের অভ্যুত্থানের পর তিনি মার্কিন যুক্তরাষ্ট্রে চলে আসেন। তিনি ১৯৬৬ সালের ১ নভেম্বর কানেকটিকাটের ওয়াটারবারিতে মারা যান।

তথ্যসূত্র 

হামবোল্ড বিশ্ববিদ্যালয়ের প্রাক্তন শিক্ষার্থী
২০শ শতাব্দীর ইসলামের মুসলিম পণ্ডিত
২০শ শতাব্দীর ইমাম
১৯৬৬-এ মৃত্যু
১৮৮৪-এ জন্ম
উত্তরপ্রদেশ বিধানসভা নির্বাচন, ১৯৮৫

ভারতের উত্তরপ্রদেশের ৪২৫টি আসনের সদস্যদের নির্বাচনের জন্য ১৯৮৫ সালের ফেব্রুয়ারি এবং মে মাসে উত্তরপ্রদেশ বিধানসভার নির্বাচন পর্যায়ক্রমে অনুষ্ঠিত হয়েছিল। ভারতীয় জাতীয় কংগ্রেস সংখ্যাগরিষ্ঠ আসনের পাশাপাশি জনপ্রিয় ভোটও জিতেছিল এবং নারায়ণ দত্ত তিওয়ারি উত্তরপ্রদেশের মুখ্যমন্ত্রী হিসেবে পুনরায় নিযুক্ত হন।

১৯৮০ সালের পূর্ববর্তী নির্বাচনে নির্বাচিত সদস্যদের পাঁচ বছরের মেয়াদ ১৯৮৫ সালের মে মাসে শেষ হওয়ার কথা ছিল। সেই অনুযায়ী এই নির্বাচনের সময়সূচী নির্ধারণ করা হয়েছিল। সংসদীয় ও বিধানসভা নির্বাচনী এলাকার সীমানা নির্ধারণ আদেশ, ১৯৭৬ পাস হওয়ার পর, এই নির্বাচনে ব্যবহৃত নির্বাচনী এলাকাগুলির উপর ভিত্তি করে নির্বাচনী এলাকা নির্ধারণ করা হয়েছিল।

ফলাফল

তথ্যসূত্র 

উত্তরপ্রদেশ বিধানসভা নির্বাচন
১৯৮৫-এ ভারতে রাজ্য বিধানসভা নির্বাচন
বাহরাম জং মসজিদ

বাহরাম জং মসজিদ () (নন্দনম মসজিদ নামেও পরিচিত) হলো একটি সুন্নি মসজিদ। এটি ভারত এর তামিলনাড়ু রাজ্যের চেন্নাই শহরের নন্দনম এলাকায় অবস্থিত। এই মসজিদটি ১৭৮৯ থেকে ১৭৯৫ সালের মধ্যে মুহাম্মদ আবদুল্লাহ কাদির নওয়াজ খান বাহাদুর বাহরাম জং তৈরি করিয়েছিলেন। তিনি ছিলেন কর্ণাটক এর নবাব মুহাম্মদ আলী খান ওয়ালাজাহ এর রাজসভার একজন কবি।

বাহরাম জং এবং তাঁর ছোট ভাই হাফিজ আহমেদ খান হাফিজ আহমেদ খান মসজিদ তৈরি করার সময় কর্ণাটকের রাজ্যের পক্ষ থেকে বিশাল খরচ করেছিলেন। ফলস্বরূপ ওয়ালাজাহের উত্তরসূরি উমদাত উল-উমরা এর মৃত্যুর পরে ভাইদের জমি ব্রিটিশ ইস্ট ইন্ডিয়া কোম্পানি বাজেয়াপ্ত করে নিয়েছিল।

মুঘল শৈলীতে তৈরি এই মসজিদের স্থাপত্য মুঘল আমলের ইসলামিক ডিজাইনের জাঁকজমকতা তুলে ধরে। এই মসজিদে অনেক জটিল কারুকার্য এবং অলঙ্কৃত সজ্জা রয়েছে।

মসজিদটি একটি প্রধান রাস্তা আন্না সালাই এর পাশে অবস্থিত।

আরও দেখুন 

 ভারতে ইসলাম
 ভারতের মসজিদের তালিকা

তথ্যসূত্র 

ভারতের ১৮ শতকের মসজিদ
ভারতের গম্বুজযুক্ত মসজিদের ভবন
ভারতের মিনারযুক্ত মসজিদের ভবন
১৭৯০-এর দশকে নির্মিত মসজিদ
চেন্নাইয়ের মসজিদ
মুঘল মসজিদ
১৭৯৫-এ সম্পূর্ণ হওয়া ধর্মীয় ভবন এবং কাঠামো
ভারতের সুন্নি মসজিদ
বড় মসজিদ, পূনামাল্লী

বড় মসজিদ () একটি সুন্নি মসজিদ। এটি ভারত এর তামিলনাড়ু রাজ্যের চেন্নাই শহরের উপকণ্ঠ পূনামাল্লীতে অবস্থিত। ১৬৫৩ খ্রিষ্টাব্দে গোলকোন্ডা সালতানাতের শাসনামলে গোলকোন্ডা আদালতের আস্তিরবাদ জুলফিকার নামক এক সভাসদের পুত্র রুস্তম এই মসজিদটি নির্মাণ করিয়েছিলেন। এটি ইন্দো-সারাসেনিক পুনরুজ্জীবন শৈলীতে নির্মিত তামিলনাড়ুর প্রথম মসজিদ।

এই মসজিদটি আহলে সুন্নাত-ওয়াল-জামা'ত এর নীতি অনুসরণ করে।

আরও দেখুন 

 ভারতে ইসলাম
 ভারতের মসজিদের তালিকা

তথ্যসূত্র 

ভারতের ১৭ শতকের মসজিদ
বেরেলভি মসজিদ
ইন্দো-সারাসেনিক পুনরুজ্জীবন মসজিদ
চেন্নাইয়ের মসজিদ
১৬৫০-এর দশকে নির্মিত মসজিদ
১৬৫৩-এ সম্পূর্ণ হওয়া ধর্মীয় ভবন এবং কাঠামো
ভারতের সুন্নি মসজিদ
তিরুভাল্লুর জেলা
চৌখাম্বা মসজিদ

চৌখাম্বা মসজিদ () ভারত এর উত্তর প্রদেশ রাজ্যের বারাণসীতে অবস্থিত একটি মসজিদ। আংশিক ধ্বংসপ্রাপ্ত অবস্থায় থাকা সত্ত্বেও ১৪ শতকের এই মসজিদটি মুসলিমদের জন্য একটি তীর্থস্থান হিসাবে ব্যবহৃত হয়। "চৌ" মানে "চার" এবং "খাম্বা" মানে "স্তম্ভ"। কারণ মসজিদের উত্তর-পূর্ব প্রান্তে চারটি ছোট আকারের বিশাল স্তম্ভ রয়েছে। এটি দিল্লির সুলতান ফিরোজ শাহ তুঘলক (শাসনকাল ১৩৫১-১৩৮৮) এর রাজত্বকালে নির্মিত হয়েছিল।

আরও দেখুন 

 ভারতে ইসলাম
 ভারতের মসজিদের তালিকা

তথ্যসূত্র 

ভারতের ১৪ শতকের মসজিদ
তুঘলক রাজবংশের স্থাপত্য
বারাণসীর ভবন এবং কাঠামো
উত্তর প্রদেশের মসজিদ
বারাণসীর ধর্ম
বারাণসীর পর্যটন আকর্ষণ
চক কে মসজিদ

মসজিদ-এ-চক ("চক কে মসজিদ" বা "জামা মসজিদ চক" নামেও পরিচিত) ভারত এর তেলেঙ্গানা রাজ্যের হায়দ্রাবাদ জেলার হায়দ্রাবাদে মহবুব চক ক্লক টাওয়ার-এ অবস্থিত একটি মসজিদ। খাজা আবদুল্লাহ খান ১৮১৭ সালে এই মসজিদটি নির্মাণ করেছিলেন। মসজিদটি প্রথমে তিনটি খিলানযুক্ত সম্মুখভাগ দিয়ে নির্মিত হয়েছিল। পরে কাঠামোটি প্রসারিত করে চারটি খিলান এবং আয়তাকার হলের সামনে দুটি মিনার যুক্ত করা হয়।

আরও দেখুন 

 ভারতে ইসলাম
 তেলেঙ্গানার মসজিদের তালিকা

তথ্যসূত্র 

ভারতের ১৯ শতকের মসজিদ
ভারতের মিনারযুক্ত মসজিদের ভবন
১৮১০-এর দশকে নির্মিত মসজিদ
ভারতের হায়দ্রাবাদের মসজিদ
১৮১৭ সালে সম্পূর্ণ হওয়া ধর্মীয় ভবন এবং কাঠামো
দস্তুর খান মসজিদ

দস্তুর খান মসজিদ (পাথারওয়ালি মসজিদ নামেও পরিচিত) ভারত এর গুজরাট রাজ্যের আহমেদাবাদে অবস্থিত একটি মসজিদ। এই কাঠামোটি জাতীয় গুরুত্বের একটি স্মৃতিস্তম্ভ।

সংক্ষিপ্ত বিবরণ 
মসজিদটি জামে মসজিদের দক্ষিণে আস্তোডিয়া গেট এর কাছে অবস্থিত। এই মসজিদটি ১৪৬৩ বা ১৪৮৬ সালে মাহমুদ বেগড়া এর শাসনামলে তাঁর মন্ত্রী দস্তুর খান দ্বারা নির্মিত হয়েছিল। তিনি মালিক খাসাজাদা নামেও পরিচিত ছিলেন।

দস্তুর খানের সমাধি মসজিদের কমপ্লেক্সের ভিতরে একটি খোলা উঠানে দক্ষিণ দিকের দরজার কাছে অবস্থিত। উঠানের দেয়ালগুলি ছিদ্রযুক্ত পাথরের জানালা দিয়ে সজ্জিত।

গ্যালারি

আরও দেখুন 

 ভারতে ইসলাম
 ভারতের মসজিদের তালিকা
 গুজরাটের জাতীয় গুরুত্বের স্মৃতিস্তম্ভের তালিকা

তথ্যসূত্র

বহিঃসংযোগ 

ভারতের ১৫ শতকের মসজিদ
১৪৬০-এ সম্পন্ন হওয়া ভবন এবং কাঠামো
গুজরাট সালতানাতের মসজিদ
ইন্দো-ইসলামিক মসজিদ
গুজরাটের জাতীয় গুরুত্বের স্মৃতিস্তম্ভ
ভারতের গম্বুজযুক্ত মসজিদের ভবন
১৪৬০-এর দশকে নির্মিত মসজিদ
আহমেদাবাদের মসজিদ
জামে মসজিদ, বিদার

জামে মসজিদ ভারত এর কর্ণাটক রাজ্যের বিদারে অবস্থিত একটি জুমা মসজিদ।

স্থাপত্য 
মসজিদের নির্মাণের শৈলী থেকে এটিকে পরবর্তী বাহমানী সময়কালের বলে মনে করা হয়।

এর সম্মুখভাগে উঠানে প্রবেশ করার জন্য সাতটি খিলানযুক্ত প্রবেশপথ রয়েছে। মাঝের খিলানটি এবং এর বিস্তার , অন্যগুলোর চেয়ে সামান্য বড়, যেগুলির বিস্তার ।

এর উপরে একটি গম্বুজ রয়েছে এবং এটি একটি অষ্টভুজাকার ভিত্তির উপর স্থাপিত। ভিত্তির প্রতিটি দিকের দৈর্ঘ্য  এবং ছাদের উচ্চতার উপরে । ছাদের দৈর্ঘ্য বরাবর একটি ত্রিফলা-নকশার প্রাচীরশীর্ষ চলে গেছে।

আরও দেখুন 

 ভারতে ইসলাম
 ভারতের মসজিদের তালিকা

তথ্যসূত্র 

ভারতের ১৬ শতকের মসজিদ
বাহমানী স্থাপত্য
বিদার
ভারতের গম্বুজযুক্ত মসজিদের ভবন
কর্ণাটকের মসজিদ
জামে মসজিদ, চান্দেরী

জামে মসজিদ ভারতের মধ্যপ্রদেশ রাজ্যের অশোকনগর জেলা এর চান্দেরীতে অবস্থিত একটি জুমা মসজিদ। মসজিদটি -এ নির্মিত হয়েছিল। এবং এটি জাতীয় গুরুত্বের একটি স্মৃতিস্তম্ভ।

বিবরণ 
মসজিদটির প্রতিটি বে এর উপরে একটি করে তিনটি গম্বুজ রয়েছে এবং এটি সাদা মার্বেল দিয়ে তৈরি। প্রার্থনা হলে এগারোটি খিলানযুক্ত প্রবেশপথ রয়েছে। সেখানে উত্তর এবং দক্ষিণ দিকের খিলানগুলিতে নয়টি করে প্রবেশপথ রয়েছে।

গ্যালারি

আরও দেখুন 

 ভারতে ইসলাম
 ভারতের মসজিদের তালিকা

তথ্যসূত্র

আরও পড়ুন

বহিঃসংযোগ 

ভারতের ১৫ শতকের মসজিদ
দিল্লি সালতানাতের স্থাপত্য
১৪৫০-এ সম্পন্ন হওয়া ভবন এবং কাঠামো
চান্দেরী
মধ্যপ্রদেশের জাতীয় গুরুত্বের স্মৃতিস্তম্ভ
ভারতের গম্বুজযুক্ত মসজিদের ভবন
১৪৫০-এর দশকে নির্মিত মসজিদ
মধ্যপ্রদেশের মসজিদ
ভারতের সুন্নি মসজিদ
জামে মসজিদ, নৈনিতাল

জামে মসজিদ নৈনিতাল ভারত এর উত্তরাখণ্ড রাজ্যের কুমায়ুন বিভাগ এর নৈনিতাল জেলাে অবস্থিত একটি জুমা মসজিদ। এই মসজিদটি ব্রিটিশ ভারতীয় সেনাবাহিনী এর মুসলিম সৈন্যদের জন্য ১৮৮২ সালে নির্মিত হয়েছিল। প্রধান প্রবেশপথে আরবি লিপি দেখা যায়। এটি ২০০৪ এবং ২০০৫ সালে পুনর্নির্মিত হয়েছিল।

পটভূমি 
ব্রিটিশ ভারতীয় আমলে ১৮৬৫ সালে নৈনিতাল জামে মসজিদের নির্মাণ কাজ শুরু হয়েছিল। ঐতিহাসিক অধ্যাপক অজয় রাওয়াত দাবি করেছেন যে মসজিদটি ব্রিটিশ আমলের এবং এটি ১৯৯৬-৯৭ সালে সংস্কার করা হয়েছিল। মসজিদে জায়গাের অভাবের কারণে উপাসকরা মসজিদের বাইরে রাস্তায় নামাজ পড়তেন। এর ফলে যান চলাচল ব্যাহত হতো। ১৯৯০ এর দশকের শেষের দিকে চেম্বার অফ কমার্সের সভাপতি কিশন নেগি মসজিদটির সংস্কারের জন্য অবদান রেখেছিলেন।

আরও দেখুন 

 ভারতে ইসলাম
 ভারতের মসজিদের তালিকা

তথ্যসূত্র 

১৮৬৫ সালে ভারতে প্রতিষ্ঠিত
ভারতের ১৯ শতকের মসজিদ
নৈনিতাল
ভারতের গম্বুজযুক্ত মসজিদের ভবন
ভারতের মিনারযুক্ত মসজিদের ভবন
১৮৮০-এর দশকে নির্মিত মসজিদ
উত্তরাখণ্ডের মসজিদ
নৈনিতাল
১৮৮২ সালে সম্পন্ন হওয়া ধর্মীয় ভবন এবং কাঠামো
উত্তরাখণ্ডের পর্যটন আকর্ষণ
জামে মসজিদ, সাহারানপুর

সাহারানপুর জামে মসজিদ ভারতের উত্তর প্রদেশের সাহারানপুর জেলাে অবস্থিত একটি মসজিদ।

পটভূমি 
মসজিদটি মুঘল সাম্রাজ্য এর সময় নির্মিত হয়েছিল এবং এটি দিল্লি জামে মসজিদ এর অনুরূপ।

তথ্যসূত্র 

উত্তর প্রদেশের মসজিদ
সাহারানপুর জেলা
রবীন্দ্র মাত্রে হত্যা

রবীন্দ্র হরেশ্বর মাত্রে ছিলেন যুক্তরাজ্যের একজন ৪৮ বছর বয়সী ভারতীয় কূটনীতিক যিনি ১৯৮৪ সালে বার্মিংহামে জম্মু কাশ্মীর লিবারেশন ফ্রন্টের সাথে যুক্ত ব্রিটিশ কাশ্মীরি জঙ্গিদের দ্বারা অপহরণ এবং পরে নিহত হন।

অপহরণ ও হত্যা
বার্মিংহামের ভারতের কনস্যুলার অফিসের দ্বিতীয় সারির কর্মকর্তা রবীন্দ্র মাত্রে, বার্মিংহামে অপহৃত হন যখন তিনি তার মেয়ে আশার জন্মদিনের কেক নিয়ে বাস থেকে নামছিলেন।  বার্মিংহামের অ্যালুম রক এলাকায় তাকে তিন দিন বন্দী করে রাখা হয়েছিল, একটি এলাকা যেখানে প্রধানত ব্রিটিশ মিরপুরবাসী অধ্যুষিত ছিল। 

পুলিশের একজন মুখপাত্রের মতে, দুদিন পর বার্মিংহামের প্রায় ২০ মাইল দক্ষিণ-পূর্বে একটি খামারের গলিতে মাত্রের মৃতদেহ পাওয়া যায়।  জম্মু কাশ্মীর লিবারেশন ফ্রন্ট দায় স্বীকার করেছে এবং ১ মিলিয়ন পাউন্ড ($ ১.৮৪ মিলিয়ন) মুক্তিপণ এবং ভারতে বন্দী জঙ্গিদের মুক্তি দাবি করেছে।

অপহরণ হয়েছিল জম্মু কাশ্মীর লিবারেশন ফ্রন্টের প্রতিষ্ঠাতা মকবুল ভাটের কারাগার থেকে মুক্তি পাওয়ার একটি ব্যর্থ প্রচেষ্টা।  মিডিয়া আউটলেটে £1 মিলিয়ন মুক্তিপণ দাবি পাঠানো হয়েছিল।

অপরাধী ও হত্যাকারী
মোহাম্মদ রিয়াজ এবং আবদুল কাইয়াম রাজা, তখনকার ২৭ বছর বয়সী, মাহাত্রে হত্যার জন্য দোষী সাব্যস্ত হন।  তৃতীয় সন্দেহভাজন, তারপরে ২১ বছর বয়সী তাকে গ্রেপ্তার করা হয়েছিল এবং ২০০৪ সাল পর্যন্ত ২০ বছরের জন্য কারাদণ্ড দেওয়া হয়েছিল।
আব্দুল কাইয়্যাম রাজাকে ১৯৮৪ সালের ফেব্রুয়ারিতে বার্মিংহামে গ্রেফতার করা হয় এবং অভিযুক্ত করা হয়।

মোহাম্মদ আসলাম মির্জা, ৪৮, একজন ব্রিটিশ নাগরিক এবং জম্মু ও কাশ্মীর লিবারেশন ফ্রন্ট (জেকেএলএফ) জঙ্গি, ২০০৪ সালে মার্কিন যুক্তরাষ্ট্রে তার ভিসার মেয়াদ শেষ করার জন্য গ্রেপ্তার হয়েছিল।  আঙুলের ছাপ প্রকাশ করেছে যে সে জেকেএলএফ-এর সদস্য ছিল, এবং মাহাত্রেকে হত্যা করার জন্য ব্যবহৃত বন্দুকের আঙুলের ছাপ থেকে জানা যায় যে তিনি মাহাত্রেকে অপহরণ ও হত্যার জন্য ওয়ান্টেড ছিলেন।  মির্জা আদালতকে বলেছেন যে তিনি হত্যার সাথে জড়িত নন এবং বলেছিলেন যে তিনি অভিযোগে আতঙ্কিত হয়েছিলেন এবং গুরুতর স্মৃতি সমস্যার কারণে ১৯৮৪ সালের ঘটনাগুলি তার মনে নেই।  তিনি আদালতকে জানান, হত্যার পর পারিবারিক ব্যবসায় কাশ্মীরে চলে গিয়েছিলেন।

মির্জা তার স্ত্রী সকিনা বিবি এবং সাত সন্তানকে বার্মিংহামে রেখে ১৯৮৪ সালে পাকিস্তান চলে যান। তিনি ২০০১ সালে পেনসিলভানিয়ার পটসভিলে অ্যান আসলামকে বিয়ে করেন এবং একটি পটসভিল অ্যাপার্টমেন্ট কমপ্লেক্স পরিচালনা করেন।

১ ডিসেম্বর ২০০৫-এ, একটি জুরি মির্জাকে দোষী সাব্যস্ত করেনা।

প্রভাব এবং স্মৃতিচারণ
যুক্তরাজ্যের মিরপুরি পাকিস্তানিদের সমর্থিত পিপলস জাস্টিস পার্টি মাহাত্রের খুনিদের মুক্তির প্রচারণার মধ্য দিয়ে বেড়ে ওঠে।  মূল আন্দোলন, যার নাম FRAQ - "ফ্রি রিয়াজ অ্যান্ড কাইয়াম" - প্রচারাভিযান, পরে তার চূড়ান্ত নাম স্থির করার আগে "জাস্টিস ফর কাশ্মীর", তারপরে "জাস্টিস পার্টি" এ পরিবর্তিত হয়।

ভারতের পুনে শহরের একটি সেতু যা মাহাত্রে ব্রিজ নামে পরিচিত, তার নামকরণ করা হয়েছে।

তথ্যসূত্র 

১৯৮৪-এ মৃত্যু
১৯৩৬-এ জন্ম
জামে মসজিদ, কাঞ্চিপুরম

জামে মসজিদ (জামা মসজিদ নামেও পরিচিত এবং আনুষ্ঠানিকভাবে সুন্নাত জামাত জুমা মসজিদ নামে পরিচিত) তামিলনাড়ু রাজ্যের কাঞ্চিপুরম শহরে অবস্থিত একটি জুমা মসজিদ। এই মসজিদটি কানচি কামকোটী পীঠম এর পাশে অবস্থিত, যেটি একটি হিন্দু শিক্ষার কেন্দ্র।

সংক্ষিপ্ত বিবরণ 
কর্ণাটক এর আর্কোট নবাবরা ১৪২৩ খ্রিষ্টাব্দে বেলেপাথর এর মসজিদটি তৈরি করেন। এই মসজিদে দ্রাবিড়ীয় এবং ইন্দো-ইসলামিক শৈলীর মিশ্রণ দেখা যায়। এখানকার ২৬০টি স্তম্ভ বিভিন্ন উচ্চতায় ১৫টি গম্বুজকে ধরে রেখেছে।

এই জামে মসজিদ কাঞ্চিপুরমের দেবী কামাক্ষীর পক্ষ থেকে একটি উপহার।

আরও দেখুন 

 ভারতে ইসলাম
 ভারতের মসজিদের তালিকা

তথ্যসূত্র

আরও পড়ুন 
 

ভারতের ১৫ শতকের মসজিদ
১৪২৩ সালে সম্পন্ন হওয়া ভবন এবং কাঠামো
কাঞ্চিপুরম জেলার ভবন এবং কাঠামো
দ্রাবিড় স্থাপত্য
কাঞ্চিপুরম
ইন্দো-ইসলামিক মসজিদ
কাঞ্চিপুরম
ভারতের গম্বুজযুক্ত মসজিদের ভবন
ভারতের মিনারযুক্ত মসজিদের ভবন
১৪২০-এর দশকে নির্মিত মসজিদ
তামিলনাড়ুর মসজিদ
ভারতের বেলেপাথরের ভবন
জামে মসজিদ, নাগপুর

জামে মসজিদ ভারতের নাগপুর এর মোমিনপুরায় অবস্থিত একটি জুমা মসজিদ। মসজিদটি নাগপুর রেলওয়ে স্টেশন থেকে প্রায় ১.৫ কিমি পূর্বে অবস্থিত।

মসজিদটি ১৯৬০ সালে নির্মিত হয়েছিল, এর চারটি মিনার রয়েছে, উত্তর দিকে একটি বাগান এবং দক্ষিণ দিকে একটি যানবাহন পার্কিং এলাকা রয়েছে। কিছু সময় আগে এর ১২৮ ফুট মিনারে বজ্রপাত হওয়ার পরে ২০১৯ সালে মসজিদের সংস্কার কাজ সম্পন্ন করা হয়েছিল।

আরও দেখুন 

 ভারতে ইসলাম
 ভারতের মসজিদের তালিকা

তথ্যসূত্র 

ভারতের ২০ শতকের মসজিদ
নাগপুর
ইন্দো-ইসলামিক মসজিদ
ভারতের গম্বুজযুক্ত মসজিদের ভবন
ভারতের মিনারযুক্ত মসজিদের ভবন
১৯৬০-এ নির্মিত মসজিদ
নাগপুরের মসজিদ